Մատե Զալկա

Մատե Զալկա (, ի ծնե՝ Բելա Ֆրանկլ, , ), հունգարացի գրող, Ռուսաստանի (1918-1920) և Իսպանիայի (1936-1939) քաղաքացիական պատերազմների մասնակից։

Կենսագրություն 
Ծնվել է 1896 թվականի ապրիլի 23-ին՝ Հունգարիայի Մատոլչ գյուղում։ 1920 թվականից ընդգրկվել է Կոմունիստական կուսակցության կազմում։ Առաջին համաշխարհային պատերազմի ժամանակ եղել է ավստրո-հունգարական բանակի կրտսեր սպա, Լուցկի տակ գերվել ռուսական բանակի կողմից։ 1920 թվականից հրամանատարական պաշտոններ է վարել կարմիր բանակում։ 1936 թվականից Իսպանիայում Զալկան գեներալ Պավոլ Լուկաչ անվամբ ղեկավարել է 12-րդ Ինտերնացիոնալ բրիգադը։ Զալկայի պատմվածքները («Հեծելարշավ»՝ 1929 թվական, «Խնձորներ»՝ 1934 թվական) նվիրված են ԽՍՀՄ-ում քաղաքացիական պատերազմի թեմային։

Պարգևատրվել է Կարմիր դրոշի, հետմահու՝ Իսպանիայի ազատագրության շքանշաններով։

Մահացել է 1937 թվականի հունիսի 11-ին՝ Իսպանիայի Ուեսկա բնակավայրում։

Ծանոթագրություններ 

Հունգարացի գրողներ
Գրական կեղծանուններով հայտնի հեղինակներ
Հրեա գրողներ
Խորհրդային գրողներ
Առաջին համաշխարհային պատերազմի մասնակիցներ
Ռուս հեղափոխականներ
Ռուսաստանի քաղաքացիական պատերազմի մասնակիցներ